TTB สนับสนุนสินเชื่อ DOHOME วงเงิน 1.7 พันลบ. ต่อยอดการลงทุนขยายสาขา
TTB สนับสนุนวงเงินสินเชื่อ ให้ DOHOME กว่า 1.7 พันลบ. ต่อยอดการลงทุนขยายสาขาเพื่อให้ครอบคลุมจังหวัดต่างๆ
TTB สนับสนุนวงเงินสินเชื่อ ให้ DOHOME กว่า 1.7 พันลบ. ต่อยอดการลงทุนขยายสาขาเพื่อให้ครอบคลุมจังหวัดต่างๆ
17 พ.ค. 2565

นายอเล็กซานเดอร์ นนท์ แลงเฟลด์ หัวหน้าเจ้าหน้าที่บริหาร บริหารความสัมพันธ์ลูกค้าธุรกิจ ทีเอ็มบีธนชาต หรือ ธนาคารทหารไทยธนชาต จำกัด (มหาชน) หรือ TTB ได้สนับสนุนวงเงินสินเชื่อ จำนวนกว่า 1,700 ล้านบาท ให้แก่ บริษัท ดูโฮม จำกัด (มหาชน) หรือ DOHOME โดยนายอดิศักดิ์ ตั้งมิตรประชา ประธานกรรมการบริหาร พร้อมด้วย นางนาตยา ตั้งมิตรประชา รองประธานกรรมการบริหาร โดย DOHOME ดำเนินธุรกิจค้าปลีก ค้าส่ง และให้บริการด้านวัสดุก่อสร้างและอุปกรณ์ตกแต่งบ้านแบบครบวงจร ซึ่งมีแผนการขยายสาขาอย่างต่อเนื่องเพื่อให้ครอบคลุมจังหวัดต่างๆ ที่มีศักยภาพและสามารถเข้าถึงกลุ่มลูกค้าได้มากยิ่งขึ้น ทั้งนี้วงเงินสินเชื่อในครั้งนี้ประกอบด้วย สินเชื่อระยะสั้นและระยะยาว โดยนำไปใช้เพื่อขยายสาขาใหม่อีก 2 แห่ง ได้แก่ สาขา  จ.กาญจนบุรี และสาขา จ.บุรีรัมย์
โดยทีเอ็มบีธนชาต เล็งเห็นความสำคัญและสนับสนุนการเติบโตของกลุ่มธุรกิจค้าปลีก ค้าส่ง และให้บริการด้านวัสดุก่อสร้าง โดยพร้อมเป็นพันธมิตรเคียงข้างมอบแหล่งเงินทุนให้กับลูกค้าธุรกิจนำไปต่อยอดธุรกิจให้ประสบความสำเร็จและเติบโตอย่างยั่งยืนต่อไป